
ד"ר אורלי פלקוביץ אידן, ראשת מסלולי יזמות-מדעי המחשב ויזמות-מנהל עסקים, בית הספר הבינלאומי על שם רפאל רקאנטי.
ד"ר אידן מרצה לפסיכולינגוויסטיקה, שפה בהקשר של קונפליקט ושיטות מחקר באוניברסיטת רייכמן; עמית מחקר במכון לחירות ואחריות, אוניברסיטת רייכמן; וחוקרת בכירה במעבדה לפסיכולוגיה של סכסוכים ופיוס בין קבוצות, האוניברסיטה העברית בירושלים. את הפוסט-דוקטורט עשתה במרכז למחקר סאלוטוגני ובתכנית לניהול ויישוב סכסוכים באוניברסיטת בן גוריון בנגב, תוך התמקדות בהתערבויות סאלוטוגניות במסגרות קונפליקטואליות. עבודת הדוקטורט שלה מאוניברסיטת תל אביב התמקדה במקורות חוסן, תפיסות עצמיות חברתיות-רגשיות, אקלים משפחתי ותקווה בקרב סטודנטים. את התואר M.A בפסיכולינגוויסטיקה סיימה באוניברסיטת תל אביב. תחומי ההוראה והמחקר הנוכחיים מתמקדים בתפקיד ובשימוש בשפה בהקשר החברתי-פוליטי; הסלמה בשיח הפוליטי; שינוי עמדות בהקשר של קונפליקטים פוליטיים מתמשכים; ושפה בתחומי היזמות.

